49. ΑΝΑΓΚ. ΝΟΜΟΣ υπ΄αριθ. 503 της 17/22 Αυγ. 1968 (ΦΕΚ Α΄184) Περί ενοποιήσεως θέσεων υπαλλήλων Δημοσίων Υπηρεσιών και άλλων διατάξεων. Άρθρ.1.-Επί μίαν τριετίαν από της ενάρξεως ισχύος του παρόντος, άπασαι αι θέσεις υπαλλήλων Κεντρικών Υπηρεσιών Υπουργείων και λοιπών Δημοσίων Υπηρεσιών ως και Νομικών Προσώπων Δημοσίου Δικαίου και αι θέσεις Περιφερειακών Υπηρεσιών αρμοδιότητος του ιδίου Υπουργείου ή Υπηρεσίας ή Νομικού Προσώπου Δημοσίου Δικαίου ενοποιούνται κατά κλάδους. Άρθρ.2.-(Προστίθεται παρ. 8 εις άρθρ.94 Νόμ. 1811/1951, ανωτ. σελ. 281). Άρθρ.3.-Αι λεπτομέρειαι εφαρμογής των διατάξεων των άρθρ. 1 και 2 του παρόντος ρυθμίζονται δια Β.Δ/τος εκδιδομένου τη προτάσει του αρμοδίου Υπουργού και του Υπουργού Προεδρίας Κυβερνήσεως. Άρθρ.4.-Η ισχύς του παρόντος Α.Νόμου, άρχεται από της δημοσιεύσεώς του εις την Εφημερίδα της Κυβερνήσεως. 2.Ε.β.47-49 Υπαλληλικός Κώδικας 